**DODATNE UPUTE ZA RODITELJE**

**Roditelji moraju pažljivo pročitati upute HZJZ-a .**

Roditelji moraju privatno obavijestiti razrednike i učitelje o učenicima koji spadaju u vulnerabilnu/rizičnu skupinu, koji su u samoizolaciji ili su COVID pozitivni, za njih se organizira *online* nastava.

U skladu s uputama učenici će dobiti maske u školi, ali prvi dan nastave dolaze sa svojom maskom.

Prije odlaska u školu obvezno mjere djeci temperaturu.

U slučaju povišene tjelesne temperature ili prisustva nekih od sljedećih simptoma : kašalj, poteškoće u disanju, poremećaj osjeta njuha i okusa, grlobolja, proljev, povraćanje ne šalju djecu u školu.

**Pripremiti djecu** na pravila koja se moraju pridržavati pri dolasku i odlasku iz škole. Dezinfekcija na ulazu, paze na razmak, pravilno nose masku, **ne napuštaju školsko dvorište za vrijeme velikog odmora,** nose masku u autobusu.

U školi se strogo pridržavati rasporeda učionica, trajanja satova i velikog odmora. Ne smiju kasniti i svojim ponašanjem ugrožavati druge. Trebaju se odgovorno ponašati.

Roditelji će potpisati obrazac za preuzimanje udžbenika i učenik će ga vratiti razredniku.

Preporuka da učenici ne preskaču doručak ni ručak.

Učenici trebaju nositi sa sobom svoju vodu i marendu.

U slučaju da učenik dobije temperaturu u školi, postupa se u skladu s protokolom i obavještava se roditelj.

Roditelji ne smiju ulaziti u školu bez najave, učenike čekaju izvan dvorišta škole.

**Doček prvaša**: Za učenike u skladu s uputama nema priredbe. Učenika prati jedan roditelj. Učenik ne nosi masku, roditelj nosi masku. Ispred škole dočekat će ih učiteljice i prozvati. Roditelj s učenikom može biti u učionici 15 minuta.

Za sve upite razrednici i razredni učitelji su im na raspolaganju.